সমগ্র খেলোয়াড়ী জীবনে পঁচিশটি টেস্টে অংশগ্রহণ করেছেন নোয়েল ম্যাকগ্রিগর। ১১ মার্চ, ১৯৫৫ তারিখে ডুনেডিনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৯ জানুয়ারি, ১৯৬৫ তারিখে অকল্যান্ডে সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি।

১৯৫৪-৫৫ মৌসুমে ইংল্যান্ডের বিপক্ষে সিরিজের দ্বিতীয় টেস্টে অংশ নেন। এ পর্যায়ে দলটি মাত্র ২৬ রানে গুটিয়ে যায়। এ সংগ্রহটি দলীয় পর্যায়ে সর্বনিম্ন হিসেবে বিবেচিত হয়ে আসছে। তবে, পরের মৌসুমে ওয়েস্ট ইন্ডিজের বিপক্ষে গুরুত্বপূর্ণ ক্যাচ নেন। এরফলে, নিউজিল্যান্ড দল প্রথমবারের মতো টেস্টে জয় পায়।

দীর্ঘদিন টেস্ট ক্রিকেট আঙ্গিনায় সরব থাকলেও মাত্র একটি শতরান করতে পেরেছিলেন। ১৯৫৫ সালে নিউজিল্যান্ড দলের সাথে পাকিস্তান গমন করেন। লাহোর টেস্টে চার নম্বরে ব্যাটিংয়ে নেমে দীর্ঘ সাড়ে পাঁচ ঘন্টা ক্রিজ আঁকড়ে ছিলেন। তাসত্ত্বেও তার দল স্বাগতিকদের কাছে পরাজয়ের শিকার হয়। এছাড়াও, এ ইনিংসটি তার প্রথম-শ্রেণীর ক্রিকেটের একমাত্র শতরান ছিল। ১৯৫৫-৫৬ মৌসুমে ভারত ও পাকিস্তান গমনে ২৫ গড়ে ৩০০ রান তুলেন।

ব্যক্তিগত জীবন
আন্তর্জাতিক ক্রিকেট
মূল্যায়ন
দক্ষিণ আফ্রিকা গমন